দানিসুর রহমান লিমন, বাকেরগঞ্জ ॥ বাকেরগঞ্জের নবাগত উপজেলা নির্বাহী কর্মকর্তা মৃধা মোঃ মোজাহিদুল ইসলামের ধৃষ্টতা দেখে হতবাক হয়েছেন সুশীল সমাজ, উপজেলার কর্মকর্তাবৃন্দ, সাংবাদিকসহ স্থানীয় লোকজন। গতকাল জেএসইউ মডেল হাই স্কুলে স্বাধীনতা দিবসের অনুষ্ঠানে সাংবাদিকরা ছবি তুলতে গেলে বাঁধা দেন ইউএনও। এসময় সাংবাদিকদের সাথে তিনি অশালীন আচরণও করেন। এ ঘটনার প্রতিবাদে সাংবাদিকরা তাৎক্ষনিকভাবে অনুষ্ঠান বর্জনের ঘোষণা দিলে প্রধান অতিথি উপজেলা চেয়ারম্যান শামসুল আলম চুন্নু ও বিশেষ অতিথি অফিসার ইনচার্জ মোঃ নূরুল ইসলাম পিপিএমের অনুরোধে পুনঃরায় তারা যোগ দেয়। বিশ্বস্ত একটি সুত্র জানায়, নবাগত উপজেলা নির্বাহী কর্মকর্তা মৃধা মোঃ মোজাহিদুল ইসলামের সাথে স্বাধীনতা বিরোধী জামায়াতে ইসলামীর ঘনিষ্ঠ সম্পর্ক রয়েছে। যে কারণে গত..তারিখ তিনি অত্র উপজেলায় যোগদানের পর জামায়াতের নেতা-কর্মীরা মাথাচাড়া দিয়ে উঠেছে। এমনকি গত কয়েকদিনে তাদের রাজনীতি চাঙ্গা হয়ে উঠেছে। এ বিষয়ে ইউএনও’র কাছে জানতে চাইলে তিনি কথা বলতে অপারগতা প্রকাশ করেন।